钦定古今图书集成/明伦汇编/氏族典/第509卷 > 《凌迪知万姓统谱》 > 曲端
## 钦定古今图书集成/明伦汇编/氏族典/第509卷 > 《凌迪知万姓统谱》 > 曲端

按《宋史曲端传》：“端字正甫，镇戎人。父涣，任左班殿直，
战死。端三岁授三班借职。警敏知书，善属文，长于兵
略，历秦凤路队将。夏人入寇，端力战败之。建炎元年
十二月，娄宿攻陕西，入长安、凤翔，关、陇大震。端遣副
将吴玠与战，大破之，复长安。知延安府王庶节制陕
西六路军马，端、庶不协而延安陷。三年，迁泾原路经”
略安抚使。朝廷闻端欲斩王庶，疑有叛意。会张浚以
《百口》明端不反，承制筑坛，拜端为威武大将军、宣抚
处置使司都统制。四年春，金人攻环庆，端退屯泾州。
浚积前疑，罢端兵柄，再责海州团练使。绍兴元年正
月，提举江州太平观。浚欲复用端，吴玠与端有憾而
间之。浚入其说，于是送端恭州狱，九窍流血而死，年
四十二。浚寻得罪，追复端宣州观察使，谥“壮愍。”